Агенција за просторно планирање и урбанизам Републике Србије  
Улица Краља Милутина 10а  
11 000 Београд

**ПРИМЕДБА НА НАЦРТ ИЗМЕНА И ДОПУНА ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ УРЕЂЕЊА ДЕЛА ПРИОБАЉА ГРАДА БЕОГРАДА – ПРОЈЕКАТ   
„БЕОГРАД НА ВОДИ“**

Поштовани,

У име станара зграде која се налази на катастарској парцели број \_\_\_\_\_\_\_\_\_, подносимо примедбу на Нацрт измена и допуна Просторног плана подручја посебне намене уређења дела приобаља града Београда – пројекат „Београд на води“. Предмет примедбе је предложена намена парцеле као дела јавне зелене површине, односно формирање парка „Теразијска тераса 2“ на простору блокова 50 и 53.

У документу плана се наводи да се „на планираним површинама П9 и П10 (у Плану означено као блокови 50 и 53) наставља постојећи парк Теразијска тераса и формира се јединствена јавна зелена површина дуж падине Савског гребена" [стр. 122].

Као станари који живе у овом простору више генерација, противимо се оваквом предлогу, јер је он неприхватљив из више разлога:

1. **Планирање зелених површина не сме да буде на штету постојећих стамбених заједница.** Концепт формирања парка заснива се на давно превазиђеним идејама, визуелним концептима из прошлог века који више немају реалну примену у условима измењене визуре града, посебно након изградње комплекса „Београд на води“.
2. **Захтев за 13 m² зелене површине по становнику у радијусу од 300 метара** не треба остваривати кроз рушење објеката у којима већ живе људи. Напротив, тај услов треба испуњавати унутар нових зона високог степена урбанизације – као што је простор око Сајма и железничке станице.
3. **Не постоји предвиђен ни временски оквир ни механизам за спровођење овог дела плана.** Нема експропријације, нема обештећења, нема јавне расправе о реализацији. Уместо тога, добијамо статус „бити или не бити“, у коме не можемо улагати у своје некретнине, не можемо продавати, нити са сигурношћу планирати будућност.
4. **У документу се наводи да се реализација јавних површина може вршити без додатног урбанистичког плана**, што значи да је грађанима одузета могућност учешћа у процесу одлучивања.
5. **Живимо у насељу које је функционално, активно, социјално повезано.** Уместо да се препозна квалитет тог простора, он се жртвује у име „визије“ која у реалном простору више не постоји.

**ЗАХТЕВИ**

С тим у вези, захтевамо:

1. Да се катастарска парцела број \_\_\_\_\_\_\_\_\_ изузме из обухвата зона јавних зелених површина, и да се сачува постојећа стамбена структура.
2. Да се Блок \_\_\_, као и други стамбено насељени блокови, уклоне из планиране зоне парка „Теразијска тераса 2“.
3. Да предлагач плана обезбеди зелене површине у оквиру делова плана где се планира нова и густо концентрисана изградња, а не у просторима у којима људи већ живе.
4. Да се свака будућа интервенција која подразумева рушење постојећих зграда услови додатним урбанистичким планом, студијом утицаја на становништво и јавно доступном расправом, у којој ће становници имати право да активно учествују.

С поштовањем,  
Стамбена заједница \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
[Адреса]  
[Контакт телефон / е-пошта]

|  |  |
| --- | --- |
| **ИМЕ И ПРЕЗИМЕ СТАНАРА** | **ПОТПИС** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |